ஒரு புள்ளி பின்தங்கியிருந்த நிலையில் பதற்றத்தில் தவறுகள் செய்ய ஆரம்பித்தது யு மும்பா. வரிசையாக புள்ளிகளை இழக்கத் தொடங்கியது எனினும் கேப்டன் அனுப் மட்டும் கூலாக விளையாடினார். ரெய்டில் தவளை போலத் தாவி கோட்டைத் தொட்டு புள்ளிகளைப் பெற்றார். மீண்டும் ஒரு Do or Die ரெய்டு ஹரியானாவுக்கு. இம்முறை வசீர் சிங் புள்ளிகள் வேட்டைக்குச் சென்றார். மும்பையின் எல்லையில் அனுப்குமாரும், ஜோகிந்தர் சிங்கும் புள்ளிகள் வேண்டுமே என்ற பசியோடு காத்திருந்தார்கள். இருவரும் ஆளுக்கொரு முனையில் நின்றுகொண்டிருந்தார்கள். கபடி... கபடி... எனப் பாடிக்கொண்டே வந்த வசீர் ஜோகீந்தர்தான் சற்றே பலவீனமானவர் என்பதை உணர்ந்து அவர் இருக்கும் பகுதியில் நன்றாக இறங்கினார். இரைக்காகக் காத்திருந்த கொக்குப் போல ஜோகீந்தர் ஒரு அற்புதமான டேக்கில் செய்தார்.